Diari Oficial de la Generalitat Valenciana


Sumari del DOGV 6305, del 07-07-2010 (2010/6567)

Notificació de la sentència dictada en el judici verbal número 2281/2009.
-------------------------------------------------------------------------

### Dades del document

Número de DOGV
:   6305

Data del DOGV
:   07-07-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/6567


Organisme emissor
:   Jutjat de Primera Instància Número 3 de València

Tipus de document
:   Edicte

Notificació de la sentència dictada en el judici verbal número 2281/2009. [2010/6567]  
Judici verbal 002281/2009  
De: Aguas de Valencia, SA, Omnium Ibérico, SA, i Empresa Mixta Valenciana de Aguas, SA.  
Procuradora: M.ª Gloria Benlloch Soriano.  
Contra: Luis Ergueta Gómez.  
En aquest procediment de judici verbal 2281/2009 seguit a instàncies d'Aguas de València, SA, Omnium Ibérico, SA, i Empresa Mixta Valenciana de Aguas, SA, contra Luis Ergueta Gómez s'ha dictat la sentència que té l'encapçalament i la part dispositiva, literalment, com segueix:  
«Sentència número 000145/2010  
València, 27 de maig de 2010  
Salvador U. Martínez Carrión, magistrat jutge titular del Jutjat de Primera Instància número 3 de València i partit, he vist les actuacions de judici verbal seguides en aquest Jutjat amb el número 2281/2009, a instàncies d'Empresa Mixta Valenciana de Aguas, SA, (Emivasa), Aguas de València, SA, i Omnium Ibérico, SA, representats per la procuradora dels tribunals Gloria Benlloch Soriano i assistit per la lletrada Isabel Martínez Romero, contra Luis Ergueta Gómez, declarat en rebel·lia, sobre reclamació d'una quantitat.  
Dispositiva  
Estime aquesta demanda formulada per Empresa Mixta Valenciana de Aguas, SA, (Emivasa), Aguas de Valencia, SA, i Omnium Ibérico, SA, representats per la procuradora dels tribunals Gloria Benlloch Soriano, contra Luis Ergueta Gómez, declarat en rebel·lia, i faig el que segueix:  
1. Declare resolt el contracte d'abonament al subministrament de gas i manteniment d'un comptador d'aigua, subscrit entre la part actora i el demandat, per incomplir el demandat la seua obligació de pagar-ne les factures.  
2. Autoritze l'actora, si calguera, a entrar a l'immoble on està instal·lat el comptador, a fi d'interceptar el pas de l'aigua de forma deguda.  
3. Condemne aquest demandat a pagar a l'actora la quantitat de 1.196,77 euros, dels quals 184,47 euros corresponen a Aguas de Valencia, SA, i Omnium Ibérica, SA, i la resta 1.012,30 euros corresponen a Emivasa, com també l'interés legal d'aquesta quantitat des de la data de la interpel·lació judicial fins la d'aquesta resolució i l'interés legal incrementat en dos punts des de la data d'aquesta resolució fins a fer-ne el pagament complet.  
4. Faig imposició expressa de les costes causades a la part demandada.  
Manera d'impugnació: mitjançant un recurs d'apel·lació davant de l'Audiència Provincial (art. 455, LEC). El recurs s'ha de preparar mitjançant un escrit que cal presentar en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, i on es manifeste la voluntat de recórrer-hi, i amb la indicació dels pronunciaments que s'impugnen (art. 457.2, LEC).  
S'indica també que per a interposar un recurs caldrà constituir un dipòsit per l'import de 50 euros, a l'entitat de crèdit Banesto i en el compte de dipòsits i consignacions obert a nom d'aquest Jutjat, i acreditar-ne la constitució, amb l'advertència que no s'admetrà a tràmit cap recurs el dipòsit del qual no s'haja constituït (DA quinzena de la LOPJ, afegida per la LO 1/2009, de 3 de novembre: BOE 4 de novembre de 2009).  
Aquesta és la meua sentència, que pronuncie, mane i firme».  
I atés que el demandat esmentat, Luis Ergueta Gómez, es troba en parador desconegut, expedisc aquest edicte a fi que li valga de notificació de forma deguda.  
València, 27 de maig de 2010.- El secretari judicial: Vicente Sorní Pérez.